Giuseppe Peano

Giuseppe Peano esset un matematico de Italia e creator del international auxiliari lingue Latino sine Flexione. Il nascet ye li 27-im de august 1858 in Spinetta (hodie: Cuneo) in li region Piemont in Italia e morit ye li 20-im de april 1934 in Torino.

Giuseppe Peano esset li filio de un farmero, ma il studiat matematica in Torino. Il fat su doctoratu e devenit in li annu 1880 professor por matematica al universitá de Torino. In li annu 1881 Giuseppe Peano fundat li revúe Rivista di matematica.

In li matematica li grand tema de Giuseppe Peano esset li logica. Su altri grand tema es li axiomas in li matematica.

Latino sine flexione
In li annu 1903 Giuseppe Peano developat Latino sine flexione quam international auxiliari lingue. Su idé esset prender un simplificat forme del classic latin quam international lingue. Li lingue havet in li comense anc li nómine Interlingua. Til li annu 1950 pluri scientific articules in revúes esset scrit in Latino sine Flexione.

Categorie:Matematica
Categorie:Linguistica
Categorie:Creatores de planlingues‎